CELEX: 32002L0040
Language: el
Date: 2002-05-08 00:00:00
Title: Οδηγία 2002/40/ΕΚ της Επιτροπής, της 8ης Μαΐου 2002, περί εφαρμογής της οδηγίας 92/75/ΕΟΚ του Συμβουλίου για την ένδειξη της κατανάλωσης ενέργειας των οικιακών ηλεκτρικών φούρνων (Κείμενο που παρουσιάζει ενδιαφέρον για τον ΕΟΧ)

Avis juridique important

|

32002L0040

Οδηγία 2002/40/ΕΚ της Επιτροπής, της 8ης Μαΐου 2002, περί εφαρμογής της οδηγίας 92/75/ΕΟΚ του Συμβουλίου για την ένδειξη της κατανάλωσης ενέργειας των οικιακών ηλεκτρικών φούρνων (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 128 της 15/05/2002 σ. 0045 - 0056

Οδηγία 2002/40/ΕΚ της Επιτροπήςτης 8ης Μαΐου 2002περί εφαρμογής της οδηγίας 92/75/ΕΟΚ του Συμβουλίου για την ένδειξη της κατανάλωσης ενέργειας των οικιακών ηλεκτρικών φούρνων(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/75/ΕΟΚ του Συμβουλίου, της 22ας Σεπτεμβρίου 1992, για την ένδειξη της κατανάλωσης ενέργειας και λοιπών πόρων των οικιακών συσκευών με την επισήμανση και την παροχή ομοιόμορφων πληροφοριών σχετικά με τα προϊόντα(1), και ιδίως το άρθρο 9,Εκτιμώντας τα ακόλουθα:(1) Σύμφωνα με την οδηγία 92/75/ΕΟΚ απαιτείται από την Επιτροπή να εκδίδει εκτελεστικές οδηγίες για τις διάφορες οικιακές συσκευές, στις οποίες περιλαμβάνονται οι ηλεκτρικοί φούρνοι.(2) Η κατανάλωση ηλεκτρικής ενέργειας από τους ηλεκτρικούς φούρνους αντιπροσωπεύει σημαντικό ποσοστό της συνολικής οικιακής ζήτησης ενέργειας στην Κοινότητα. Είναι σημαντικά τα περιθώρια μείωσης της ενεργειακής κατανάλωσης των συσκευών αυτών.(3) Τα εναρμονισμένα πρότυπα είναι τεχνικές προδιαγραφές που εκδίδουν οι ευρωπαϊκοί οργανισμοί τυποποίησης, οι οποίοι παρατίθενται στο παράρτημα Ι της οδηγίας 98/34/EΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών και των κανόνων σχετικά με τις υπηρεσίες της κοινωνίας των πληροφοριών(2), όπως τροποποιήθηκε από την οδηγία 98/48/ΕΚ(3).(4) Τα κράτη μέλη θα πρέπει να δίδουν πληροφορίες σχετικά με τις εκπομπές θορύβου, όταν απαιτείται, σύμφωνα με την οδηγία 86/594/ΕΟΚ του Συμβουλίου, της 1ης Δεκεμβρίου 1986, που αφορά τον αερόφερτο θόρυβο τον οποίο εκπέμπουν οι οικιακές συσκευές(4).(5) Η οδηγία 79/531/ΕΟΚ του Συμβουλίου, της 14ης Μαΐου 1979, περί εφαρμογής στους ηλεκτρικούς φούρνους της οδηγίας 79/530/ΕΟΚ όσον αφορά την πληροφόρηση και την κατανάλωση ενέργειας των οικιακών συσκευών με τη μέθοδο ετικέτας(5), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, θα πρέπει να καταργηθεί από την ημερομηνία εφαρμογής της παρούσας οδηγίας.(6) Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που ιδρύθηκε σύμφωνα με το άρθρο 10 της οδηγίας 92/75/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 11. Η παρούσα οδηγία εφαρμόζεται στους συνδεόμενους με το ηλεκτρικό δίκτυο οικιακούς ηλεκτρικούς φούρνους συμπεριλαμβανομένων φούρνων που αποτελούν μέρος μεγαλύτερων συσκευών.2. Η παρούσα οδηγία δεν εφαρμόζεται στους ακόλουθους φούρνους:α) φούρνους που είναι επίσης δυνατόν να καταναλώνουν ενέργεια από άλλες πηγές·β) φούρνους που δεν εμπίπτουν στο πεδίο εφαρμογής των αναφερόμενων στο άρθρο 2 εναρμονισμένων προτύπων·γ) φορητούς φούρνους, δηλαδή συσκευές που δεν είναι μόνιμα τοποθετημένες, των οποίων η μάζα είναι μικρότερη από 18 kg, εφόσον δεν προορίζονται για εντοιχισμό.3. Η παρούσα οδηγία δεν καλύπτει την κατανάλωση ενέργειας κατά τις λειτουργίες με ατμό, πλην της λειτουργίας με θερμό ατμό.Άρθρο 21. Οι πληροφορίες που απαιτούνται βάσει της παρούσας οδηγίας συγκεντρώνονται κατόπιν μετρήσεων που διενεργούνται σύμφωνα με εναρμονισμένα πρότυπα τα οποία έχουν εκδοθεί από την ευρωπαϊκή επιτροπή ηλεκτροτεχνικής τυποποίησης (Cenelec) κατόπιν εντολής της Επιτροπής σύμφωνα με την οδηγία 98/34/ΕΚ και των οποίων οι αριθμοί αναφοράς έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων και για τα οποία τα κράτη έχουν δημοσιεύσει τους αριθμούς αναφοράς των εθνικών προτύπων για τη μεταφορά των εν λόγω εναρμονισμένων προτύπων στο εσωτερικό τους δίκαιο.Οι διατάξεις που προβλέπονται στα παραρτήματα Ι, ΙΙ και ΙΙΙ της παρούσας οδηγίας με βάση τις οποίες απαιτείται η παροχή των πληροφοριών σχετικά με το θόρυβο ισχύουν μόνο όταν οι πληροφορίες αυτές απαιτούνται από τα κράτη μέλη σύμφωνα με το άρθρο 3 της οδηγίας 86/594/ΕΟΚ. Οι μετρήσεις για αυτές τις πληροφορίες διενεργούνται σύμφωνα με την οδηγία αυτή.2. Οι όροι που χρησιμοποιούνται στην παρούσα οδηγία έχουν την ίδια έννοια με αυτή των όρων της οδηγίας 92/75/ΕΟΚ.Άρθρο 31. Ο τεχνικός φάκελος που αναφέρεται στο άρθρο 2 παράγραφος 3 της οδηγίας 92/75/ΕΟΚ περιλαμβάνει:α) όνομα/επωνυμία και διεύθυνση του προμηθευτή·β) γενική περιγραφή του μοντέλου, επαρκή για να αναγνωρίζεται ως μονοσήμαντο και εύκολα·γ) πληροφορίες, συνοδευόμενες από σχέδια κατά περίπτωση, σχετικά με τα κύρια κατασκευαστικά χαρακτηριστικά του μοντέλου, εκείνα ιδίως που μπορούν να επηρεάσουν σημαντικά την κατανάλωση ενέργειας·δ) εκθέσεις των σχετικών δοκιμών μέτρησης που διενεργήθηκαν σύμφωνα με τις διαδικασίες δοκιμών των εναρμονισμένων προτύπων που αναφέρονται στο άρθρο 2 παράγραφος 1·ε) ενδεχομένως, οδηγίες χρήσης.2. Η ετικέτα που προβλέπεται στο άρθρο 2 παράγραφος 1 της οδηγίας 92/75/ΕΟΚ καθορίζεται στο παράρτημα Ι της παρούσας οδηγίας.Η ετικέτα πρέπει να τοποθετείται στην πόρτα της συσκευής έτσι ώστε να είναι εύκολα ορατή και όχι επικαλυμμένη. Σε φούρνους με πολλά διαμερίσματα, ετικέτα πρέπει να φέρει κάθε διαμέρισμα εκτός των διαμερισμάτων που δεν εμπίπτουν στο πεδίο εφαρμογής των εναρμονισμένων προτύπων που αναφέρονται στο άρθρο 2.3. Το περιεχόμενο και η μορφή του δελτίου που προβλέπεται στο άρθρο 2 παράγραφος 1 της οδηγίας 92/75/ΕΟΚ καθορίζονται στο παράρτημα ΙΙ της παρούσας οδηγίας.4. Όταν οι συσκευές προσφέρονται προς πώληση, μίσθωση ή χρηματοδοτική μίσθωση μέσω εντύπων ή γραπτών ανακοινώσεων ή με άλλα μέσα ώστε να εξυπακούεται ότι ο δυνητικός καταναλωτής δεν θα έχει τη δυνατότητα να δει εκτεθειμένη τη συσκευή, όπως γραπτή προσφορά, κατάλογο ταχυδρομικής παραγγελίας, διαφημίσεις στο Internet ή σε άλλα ηλεκτρονικά μέσα, πρέπει να κοινοποιούνται όλες οι πληροφορίες που καθορίζονται στο παράρτημα ΙΙΙ.Η απαίτηση αυτή ισχύει επίσης για προσφορές για φούρνους εντοιχιζόμενους σε έπιπλα κουζίνας.5. Η τάξη ενεργειακής απόδοσης κάθε διαμερίσματος καθορίζεται σύμφωνα με το παράρτημα IV.6. Οι κατάλληλοι όροι που πρέπει να χρησιμοποιούνται στην ετικέτα και στο δελτίο όπως αναφέρεται στο άρθρο 2 παράγραφος 1 της οδηγίας 92/75/ΕΟΚ επιλέγονται από τον πίνακα που παρατίθεται στο παράρτημα V της παρούσας οδηγίας.Άρθρο 4Τα κράτη μέλη επιτρέπουν έως την 30ή Ιουνίου 2003, τη διάθεση στην αγορά, την εμπορία ή/και την έκθεση προϊόντων, καθώς και τη διανομή των αναφερομένων στο άρθρο 3 παράγραφος 4 ανακοινώσεων, που δεν ανταποκρίνονται στις απαιτήσεις της παρούσας οδηγίας.Άρθρο 51. Τα κράτη μέλη θεσπίζουν και δημοσιεύουν τις αναγκαίες διατάξεις για να συμμορφωθούν με την παρούσα οδηγία πριν από την 31η Δεκεμβρίου 2002. Ενημερώνουν αμέσως την Επιτροπή σχετικά.Οι εν λόγω διατάξεις εφαρμόζονται από την 1η Ιανουαρίου 2003.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στο πεδίο που διέπεται από την παρούσα οδηγία.Άρθρο 6Η οδηγία 79/531/ΕΟΚ καταργείται από την 1η Ιανουαρίου 2003.Άρθρο 7Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 8Η παρούσα οδηγία απευθύνεται στα κράτη μέλη.Βρυξέλλες, 8 Μαΐου 2002.Για την ΕπιτροπήLoyola De PalacioΑντιπρόεδρος(1) ΕΕ L 297 της 13.10.1992, σ. 16.(2) ΕΕ L 204 της 21.7.1998, σ. 37.(3) ΕΕ L 217 της 5.8.1998, σ. 18.(4) ΕΕ L 344 της 6.12.1986, σ. 24.(5) ΕΕ L 145 της 13.6.1979, σ. 7.ΠΑΡΑΡΤΗΜΑ IΕΤΙΚEΤΑΣχέδιο της ετικέτας1. Η ετικέτα πρέπει να είναι στην ανάλογη γλώσσα που επιλέγεται από τις ακόλουθες εικονογραφήσεις.&gt;PIC FILE= "L_2002128EL.004801.TIF"&gt;2. Οι σημειώσεις που ακολουθούν προσδιορίζουν τις πληροφορίες που πρέπει να συμπεριλαμβάνονται.Σημειώσεις:I. Όνομα/επωνυμία του προμηθευτή ή εμπορικό σήμα.II. Αναγνωριστικό μοντέλου του προμηθευτή.III. Η τάξη ενεργειακής απόδοσης του (των) διαμερίσματος(-των) του μοντέλου που καθορίζεται σύμφωνα με το παράρτημα IV. Το ενδεικτικό βέλος πρέπει να τοποθετείται στο ίδιο επίπεδο με το αντίστοιχο γράμμα ενεργειακής τάξης.Το ύψος του βέλους που περιέχει το ενδεικτικό γράμμα πρέπει να μην είναι μικρότερο -και όχι μεγαλύτερο του διπλάσιου- του ύψους των βελών των διαφόρων τάξεων.IV. Με την επιφύλαξη οποιωνδήποτε απαιτήσεων υπό το πρόγραμμα απονομής κοινοτικού οικολογικού σήματος, εάν για το μοντέλο έχει χορηγηθεί "οικολογικό σήμα Ευρωπαϊκής Ένωσης" σύμφωνα με τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος(1), επιτρέπεται να προστεθεί εδώ αντίγραφο του οικολογικού σήματος.V. Κατανάλωση ενέργειας σε kWh για την (τις) λειτουργία(-ες) θέρμανσης (συμβατική ή/και κυκλοφορία θερμού αέρα) με βάση τυποποιημένο φορτίο, σύμφωνα με τις μεθόδους δοκιμών των αναφερόμενων στο άρθρο 2 εναρμονισμένων προτύπων.VI. Ο ωφέλιμος όγκος του διαμερίσματος σε λίτρα, που καθορίζεται σύμφωνα με τα αναφερόμενα στο άρθρο 2 εναρμονισμένα πρότυπα.VII. Το μέγεθος της συσκευής καθορίζεται ως εξής:>ΘΕΣΗ ΠΙΝΑΚΑ>Το ενδεικτικό βέλος πρέπει να τοποθετείται στο ίδιο επίπεδο με το αντίστοιχο μέγεθος.VIII. Κατά περίπτωση, θόρυβος μετρούμενος κατά τη λειτουργία που καθορίζει την ενεργειακή απόδοση, σύμφωνα με την οδηγία 86/594/ΕΟΚ του Συμβουλίου(2).Σημείωση:Οι ισοδύναμοι με τους παραπάνω περιγραφόμενους όροι στις άλλες γλώσσες δίδονται στο παράρτημα V.Εκτύπωση3. Κατωτέρω καθορίζονται ορισμένα θέματα που αφορούν την ετικέτα:Χρησιμοποιούμενα χρώματα:CMYK - κυανό, πορφυρό, κίτρινο, μαύρο.Ex. 07X0: 0 % κυανό, 70 % πορφυρό, 100 % κίτρινο, 0 % μαύρο.ΒέληA X0X0B 70X0C 30X0D 00X0E 03X0F 07X0G 0XX0Χρώμα της γραμμής πλαισίου: X070Το χρώμα του φόντου για το βέλος ένδειξης της τάξης ενεργειακής απόδοσης είναι μαύρο.Όλο το κείμενο με μαύρα γράμματα. Το φόντο είναι λευκό.&gt;PIC FILE= "L_2002128EL.005001.TIF"&gt;(1) ΕΕ L 237 της 21.9.2000, σ. 1.(2) Τα σχετικά πρότυπα είναι: EN 60704-2-10 (μέτρηση θορύβου) και EN 60704-3 (επαλήθευση).ΠΑΡΑΡΤΗΜΑ IIΔΕΛΤΙΟΤο δελτίο πρέπει να περιέχει τις ακόλουθες πληροφορίες. Οι πληροφορίες επιτρέπεται να δίδονται υπό μορφή πίνακα ο οποίος να καλύπτει διάφορα μοντέλα που διατίθενται από τον ίδιο προμηθευτή, οπότε και δίδονται με τη σειρά που περιγράφεται κατωτέρω ή παρατίθενται πλησίον της περιγραφής της συσκευής:1. εμπορικό σήμα του προμηθευτή·2. αναγνωριστικό μοντέλου του προμηθευτή·3. η τάξη ενεργειακής απόδοσης του (των) διαμερίσματος(-των) του μοντέλου όπως καθορίζεται σύμφωνα με το παράρτημα IV. Εκφράζεται ως "τάξη ενεργειακής απόδοσης σε κλίμακα από Α (υψηλή ενεργειακή απόδοση) μέχρι G (χαμηλή ενεργειακή απόδοση)". Όταν η πληροφορία αυτή παρέχεται υπό μορφή πίνακα επιτρέπεται να εκφράζεται αλλιώς, υπό την προϋπόθεση ότι είναι σαφές πως η κλίμακα κυμαίνεται από Α (υψηλή ενεργειακή απόδοση) μέχρι G (χαμηλή ενεργειακή απόδοση). Ένδειξη της λειτουργίας θέρμανσης υπό την οποία καθορίζεται η τάξη ενεργειακής απόδοσης·4. όταν οι πληροφορίες παρέχονται υπό μορφή πίνακα και όταν σε ορισμένες από τις συσκευές του πίνακα έχει απονεμηθεί "οικολογικό σήμα Ευρωπαϊκής Ένωσης" σύμφωνα με τον κανονισμό (ΕΚ) αριθ. 1980/2000, επιτρέπεται να περιλαμβάνεται εδώ η πληροφορία αυτή. Στην περίπτωση αυτή, στην επικεφαλίδα της σχετικής γραμμής αναφέρεται "οικολογικό σήμα Ευρωπαϊκής Ένωσης" και η σχετική εγγραφή αποτελείται από αντίγραφο του οικολογικού σήματος. Η διάταξη αυτή τελεί υπό την επιφύλαξη οποιωνδήποτε απαιτήσεων υπό το πρόγραμμα απονομής του κοινοτικού οικολογικού σήματος·5. κατανάλωση ενέργειας σε kWh για την (τις) λειτουργία(-ες) θέρμανσης (συμβατική ή/και κυκλοφορία θερμού αέρα) με βάση τυποποιημένο φορτίο, και σύμφωνα με τις μεθόδους δοκιμών των αναφερομένων στο άρθρο 2 εναρμονισμένων προτύπων·6. ο ωφέλιμος όγκος του διαμερίσματος σε λίτρα, που καθορίζεται σύμφωνα με τα αναφερόμενα στο άρθρο 2 εναρμονισμένα πρότυπα·7.>ΘΕΣΗ ΠΙΝΑΚΑ>Το ενδεικτικό βέλος πρέπει να τοποθετείται στο ίδιο επίπεδο με το αντίστοιχο μέγεθος·8. χρόνος που χρειάζεται για το "ψήσιμο" τυποποιημένου φορτίου που καθορίζεται σύμφωνα με τις μεθόδους δοκιμών των αναφερόμενων στο άρθρο 2 εναρμονισμένων προτύπων·9. κατά περίπτωση, θόρυβος, μετρούμενος κατά τη λειτουργία που καθορίζει την ενεργειακή απόδοση, σύμφωνα με την οδηγία 86/594/ΕΟΚ(1)·10. δήλωση της κατανάλωσης ενέργειας όταν ο φούρνος δεν θερμαίνει και λειτουργεί στην κατάσταση κατώτατης κατανάλωσης ενέργειας από τη στιγμή που θα υπάρχει το κατάλληλα εναρμονισμένο πρότυπο για τις απώλειες σε κατάσταση εφεδρίας·11. η μεγαλύτερη επιφάνεια ψησίματος εκφραζόμενη σε cm2 και καθοριζόμενη ως "η επιφάνεια" σύμφωνα με τα αναφερόμενα στο άρθρο 2 εναρμονισμένα πρότυπα.Εάν στο δελτίο περιλαμβάνεται έγχρωμο ή ασπρόμαυρο αντίγραφο της ετικέτας, πρέπει να προστίθενται μόνον οι επιπλέον πληροφορίες.Σημείωση:Οι ισοδύναμοι, με τους παραπάνω περιγραφόμενους, όροι στις άλλες γλώσσες δίδονται στο παράρτημα V.(1) Τα σχετικά πρότυπα είναι: EN 60704-2-10 (μέτρηση θορύβου) και EN 60704-3 (επαλήθευση).ΠΑΡΑΡΤΗΜΑ IIIΤΑΧΥΔΡΟΜΙΚΕΣ ΠΑΡΑΓΓΕΛΙΕΣ ΚΑΙ ΤΗΛΕΑΓΟΡΕΣΟι κατάλογοι ταχυδρομικών παραγγελιών, κοινοποιήσεις, γραπτές προσφορές, διαφημίσεις στο Internet ή σε άλλα ηλεκτρονικά μέσα που αναφέρονται στο άρθρο 3 παράγραφος 4, καθώς και προσφορές για εντοιχιζόμενους φούρνους σε έπιπλα κουζίνας πρέπει να περιέχουν τις ακόλουθες πληροφορίες με την καθοριζόμενη κατωτέρω σειρά:>ΘΕΣΗ ΠΙΝΑΚΑ>Όταν παρέχονται άλλες πληροφορίες που περιέχονται στο δελτίο πληροφοριών, πρέπει να παρουσιάζονται υπό τη μορφή που ορίζεται στο παράρτημα ΙΙ και να περιλαμβάνονται στον ανωτέρω πίνακα με τη σειρά που έχει ορισθεί στο δελτίο.Σημείωση:Οι ισοδύναμοι, με τους παραπάνω περιγραφόμενους, όροι στις άλλες γλώσσες δίδονται στο παράρτημα V.ΠΑΡΑΡΤΗΜΑ IVΤΑΞΗ ΕΝΕΡΓΕΙΑΚΗΣ ΑΠΟΔΟΣΗΣΗ τάξη ενεργειακής απόδοσης του διαμερίσματος συσκευής καθορίζεται ως εξής:Πίνακας 1 - Φούρνοι με διαμέρισμα μικρού όγκου>ΘΕΣΗ ΠΙΝΑΚΑ>Πίνακας 2 - Φούρνοι με διαμέρισμα μεσαίου όγκου>ΘΕΣΗ ΠΙΝΑΚΑ>Πίνακας 3 - Φούρνοι με διαμέρισμα μεγάλου όγκου>ΘΕΣΗ ΠΙΝΑΚΑ>ΠΑΡΑΡΤΗΜΑ VΜΕΤΑΦΡΑΣΕΙΣ ΤΩΝ ΟΡΩΝ ΠΟΥ ΧΡΗΣΙΜΟΠΟΙΟΥΝΤΑΙ ΣΤΗΝ ΕΤΙΚΕΤΑ ΚΑΙ ΤΟ ΔΕΛΤΙΟ>ΘΕΣΗ ΠΙΝΑΚΑ>